b"\n_START_ARTICLE_\nSaltoro Kangri\n_START_SECTION_\nAscensions\n_START_PARAGRAPH_\nLa muntanya va ser explorada per Fanny Bullock Workman i el seu marit William entre 1911 i 1912. Amb tot, el primer intent per coronar el cim no va ser fins al 1935 per una expedici\xc3\xb3 brit\xc3\xa0nica liderada per J. Waller, que va arribar fins als 7.450 metre aproximadament per la seva aresta sud-est._NEWLINE_Una expedici\xc3\xb3 universit\xc3\xa0ria brit\xc3\xa0nica liderada per Eric Shipton s'aproxim\xc3\xa0 a aquest cim a trav\xc3\xa9s del Bilafond La, des del Pakistan, i un perm\xc3\xads d'escalada pakistan\xc3\xa8s. Van dur a terme un reconeixement del cim, per\xc3\xb2 no intentaren escalar-lo. Aquesta expedici\xc3\xb3 fou inadvertidament el primer moviment en el joc de l'oropolitica de Siachen, un neologisme gestat durant la d\xc3\xa8cada de 1980 per demostrar el control i la propietat pol\xc3\xadtica de la glacera de Siachen per part del Pakistan i l'\xc3\x8dndia, i que donaria lloc al conflicte de Siachen de 1984._NEWLINE_La primera ascensi\xc3\xb3 al Saltoro Kangri fou e 1962 per una expedici\xc3\xb3 japoneso-pakistanesa liderada per T. Shidei. Seguint l'aresta sud-est A. Saito, Y. Takamura i R.A. Bashir van fer el cim el 24 de juliol._NEWLINE_L'Himalayan Index sols documenta una segona ascensi\xc3\xb3 el 1981, per\xc3\xb2 cap nou intent a partir d'aleshores."